## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2015. október 15-i rendkívüli üléséről***

Határozat: 104/2015.(X.15.)

*J E G Y Z Ő K Ö N Y V*

|  |  |  |  |
| --- | --- | --- | --- |
| *Készült*: | Körmend Város Önkormányzata Képviselő-testületének 2015. október 15-i rendkívüli üléséről | | |
| *Jelen vannak:*  *Távol van:* | Bebes István, Szabó Ferenc, Bán Miklós, Ferencz Gyula, Tompa László, Czvitkovics Gyula Csák Tamás, dr. Hadnagy Ádám, Tóth Gábor, Auer Miklós képviselő-testületi tagok  Faragó Gábor, Geosics László képviselő-testületi tagok  S | |  |
| *Tanácskozási joggal meghívottak közül megjelent:* | |  |  |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Forró Szilvia Városfejlesztési és Építéshatósági irodavezető | |  |

Bebes István polgármester köszönti a megjelenteket és megállapítja, hogy a Képviselő-testület az ülésen 10 fővel jelen van, az határozatképes, az ülést 08 óra 00 perckor megnyitja.

Bebes István polgármester elmondja, hogy azért kellett ilyen gyorsan összehívni a képviselő-testületet, mert jelen pályázat benyújtási határideje a mai napon lejár. Erről már született korábban döntés, melynek pénzügyi részét kell jelenleg módosítani, hiszen akkor egy vagylagos önrészre lett volna szükség, jelenleg azonban tényleges önerő biztosítására van szükség, illetve korábban komplett felújításról volt szó, jelenleg azonban erre nincs lehetőség.

Bebes István polgármester kéri a kiküldött napirend elfogadását.

A Képviselő-testület a javaslatot 10 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Pályázat benyújtása I. világháborús emlékmű felújítására

Előterjesztő: **Bebes** **István** polgármester

**N A P I R E N D:**

**1./ Pályázat benyújtása I. világháborús emlékmű felújítására**

Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a felújítás még az idei évben befejeződne, a környezet rendbetétele, a növényállomány frissítése, a parkosítás pedig a következő év feladata lesz. Reméli, hogy – amennyiben az önkormányzat elnyeri a pályázatot - az emlékbizottság nem december 1-i kezdést engedélyez, hiszen a befejezés határideje 2015. december 31., és reméli, hogy az időjárás is kedvező lesz a felújításra.

Bán Miklós képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a határozati javaslatot 10 igen szavazattal elfogadja, és a következő határozatot hozza:

**104/2015.(X.15.) önkormányzati határozat**

Körmend Város Önkormányzat Képviselő-testülete

1. a pályázatot kíván benyújtani a Közép - és Kelet- európai Történelem és Társadalom Kutatásáért Közalapítvány XX. Század Intézete által meghirdetett **A***z első világháború történelmi emlékeit őrző emlékművek rendbetételére, renoválására, helyreállítására* pályázati felhívásra.
2. A képviselő-testület felhatalmazza a polgármestert a pályázat benyújtására és képviseletére az illetékes hatóságok előtt, valamint a szerződések aláírására.
3. Önkormányzat a pályázathoz 2.000 e Ft (63%) támogatási igényt nyújt be, amelyhez 1.175 e Ft önerőt (37%) biztosít, melyek fedezetét a 2015. évi költségvetésében szerepelteti.

Felelős: Bebes István, polgármester

Határidő: azonnal

További kérdés, vélemény nem hangzik el. Bebes István polgármester a Képviselő-testület ülését 08 óra 07 perckor bezárja.

K. m. f.

Bebes István dr. Stepics Anita

polgármester jegyző